Diari Oficial de la Generalitat Valenciana


Sumari del DOGV 320, del 19-12-1985 (1985/805478)

ORDRE de 15 d'octubre de 1985, de la Conselleria d'Agricultura i Pesca, sobre aplicació de subvencions per plans d'assistència tècnica y de gestió a la Indústria agroalimentaria.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   320

Data del DOGV
:   19-12-1985

Secció del DOGV
:   ALTRES DISPOSICIONS

Número del document
:   1985/805478


Data del document
:   15-10-1985

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 d'octubre de 1985, de la Conselleria d'Agricultura i Pesca, sobre aplicació de subvencions per a plans d'assistència tècnica i de gestió a la indústria agro-alimentària.  
La indústria agrària i alimentària, tant a nivell estatal com al de la Comunitat Valenciana, presenta unes deficiències de caràcter estructural, no sols quant a la insuficiència tecnològica sino també en la gestió empresarial, sense que en siga alié, més bé al contrari, l'estructura econòmica que caracteritza el sector així com les especials condicions i problemes que defineixen els espais econòmics relacionats: el de les matèries primeres i els mercats dels productes finals.   
L'ordre del MAPA de 4 de juliol de 1985, per la qual s'estableixen subvencions per a plans de assistències tècniques i de gestió a les indústries agroalimentàries, pretén d'incidir en la solució de les deficiències esmentades.   
El PEV contempla un diagnòstic semblant per a la indústria agroalimentària de la Comunitat i estableix com un dels objectius generals quant a la industrialització en el sector agrari, incrementar els processos de transformació agroalimentària així com els d'innovació tecnològica, alhora que concreta una relació d'objectius específics que en gran mida són coincidents amb els previstos en l'Ordre de referència.   
En atenció d'aquests motius, i considerant el que disposa l'apartat 2:1 de l'esmentada Ordre Ministerial que assigna a les Comunitats Autònomes la gestió de les ajudes en determinats casos, tenint en compte el Reial Decret 3533/1981 sobre transferències en matèria d'agricultura, el Decret de 20 de desembre de 1982 sobre adscripció de competències en matèria d'agricultura, i el Decret 41/1984 del Consell que aprova J l'estructura orgànica d'aquesta Conselleria, per tal d'instrumentalitzar l'aplicació de tot el que aquella inclou,  
ORDENE  
Article 1r  
Aquesta Ordre desenvolupa el procediment administratiu per a la presentació i anàlisi del plans d'assistència tècnica i de gestió a les indústries agroalimentàries i concessió de beneficis de l'Ordre del MAPA de 4 de juliol de 1985.   
Article 2n  
Podran accedir als beneficis previstos al respecte: les Associacions d'empreses del sector industrial agroalimentari, Empreses Públiques, Entitats associatives de productors agraris, Sindicats de treballadors de la indústria agroalimentària, Associacions professionals, Fundacions, o qualsevol Entitat legalment constituïda, els objectius socials de la qual estiguen relacionats amb el sector industrial agroalimentari, i en tot cas domiciliada en l'àmbit geogràfic de la Comunitat.   
Article 3r  
Els plans a què es refereix l'article primer hauran d?adequar-se a les següents característiques:   
A) Ser d'utilitat general per a l?àmbit comunitari.   
B) Estar referits a algun dels objectius següents:   
a) Fomentar la innovació en el sector agroalimentari per tal d'augmentar la competitivitat econòmica o reduir la dependència tecnològica exterior.   
b) Incrementar la productivitat i les condicions higiénico-sanitàries en els processos d'elaboració en la indústria agroalimentària.   
c) Facilitar l'accés de la petita i mitjana empresa als avanços experimentats en els camps tecnològics i de gestió i l'accés a un millor coneixement dels mercats, tant presents com competencials.   
d) Possibilitar l'explotació econòmica de recursos agraris i pesquers infrautilitzats, o bé de subproductes de la indústria agroalimentària.   
e) Potenciar la qualificació professional específicament necessària per al personal productiu de la indústria agroalimentària així com el reciclatge dels càrrecs mitjans.   
f) Millorar la balança comercial agrària i agroalimentària per qualssevol dels mètodes anteriors o per l'anàlisi i posterior obertura de nous mercats per a les produccions nacionals.   
g) Recerca de solucions per compensar deficiències productives agràries i alimentàries de tipus estructural.   
h) Facilitar a les petites i mitjanes empreses els avantatges dels beneficis de la solidaritat en operacions financeres.   
C) Ser d'aplicació immediata als processos tecnològics, de gestió o de comercialització amb possibilitats raonables d'assolir resultats a curí o mitjà termini.   
Article 4t  
Les sol·licituds adreçades a l'Il·lm. Sr. Director General de Política Agroalimentària es presentaran en les Direccions Territorials de la Conselleria d'Agricultura i Pesca, que les trametra, degudament informades, en el termini de deu dies, a la Direcció General de Política Agroalimentària.   
Article 5é  
La documentació a presentar inclourà:   
a) Document que acredite que la personalitat jurídica del sol·licitant és d'acord amb algun dels supòsits de l'article 2n.   
b) Memòria explicativa dels objectius que hom pretén d'assolir.   
c) Avaluació dels avantatges econòmics i socials tant a nivell general de la Comunitat, com a nivell del sector industrial així com la seua incidència sobre el sector agrari.   
d) Pla cronològic dels treballs, tot diferenciant netament els aspectes a desplegar en les diverses fases del pla operatiu.   
e) Pressupost detallat de tots els pagaments prevists.   
f) Relació nominal dels principals efectius humans que hom posa a disposició del pia, amb àmplies referències dels antecedents professionals i designant la persona que siga responsable de la direcció dels treballs davant l'Administració.   
g) Mitjans materials de tota mena que disposa el peticionari per desplegar el pla, bé siguen propis o en règim de concert o col·laboració, i contribució econòmica que el mateix peticionari aportarà al pia.   
h) Declaració formal d'altres ajudes que per a aquesta finalitat hagen obtingut o sol·licitat d'altres òrgans de l'Administració, d'institucions nacionals o estrangeres o qualsevol persona natural o jurídica. Cas d'existir aquestes ajudes hom manifestarà el tipus de compromís que ha assumit el peticionari.   
i) Altres aspectes que el sol·licitant considere d'interés.   
Article 6é  
Les subvencions concedides per a cada sol·licitud podran assolir fins el 80% del pressupost que hom aprove.   
Article 7é  
Per a l'estudi de les sol·licituds, la Direcció General de Política Agroalimentària demanarà informe de la Direcció General de Innovació i Tecnologia Agràries i de l'IMPIVA.   
En funció de la naturalesa dels plans inclosos en les sol·licituds, igualment hom podrà demanar l'opinió d'aquelles institucions o persones físiques de reconegut prestigi tecnològic o professional.   
La resolució de les sol·licituds serà dictada pel Director General de Política Agroalimentària i comunicada als interessats.   
S'hi determinarà, si fa al cas, la quantia de la subvenció, forma i calendari dels cobraments i les condicions particulars a complir pel peticionari que estime convenients.   
Article 8é  
El beneficiari es compromet al compliment del que disposa aquesta Ordre, l'Ordre MAPA de 4 de juliol de 1985 esmentada, i de les condicions especifiques establertes en el seu cas.   
El compliment d'aquests compromissos amb independència d'altres responsabilitats, suposarà la pèrdua del dret a la subvenció i d'altres beneficis que s'hi relacionen, i l'obligació de reembossament immediat de les quantitats percebudes incrementades amb els interessos legals.   
La Direcció General de Política Agroalimentària controlarà el compliment de les condicions dictades en cada resolució, i podrà demanar del beneficiari la informació sobre el desplegament i l'execució del pla aprovat.   
Article 9é  
Els fons pressupostaris que implica aquesta Ordre s'ajustaran al que disposa l'article sisédos i tres de l'Ordre del Ministeri d'Agricultura, Pesca i Alimentació de 4 de juliol de 1985.   
DISPOSICIONS FINALS  
Primera  
Hom faculta la Direcció General de Política Agroalimentària per dictar les resolucions necessàries per al desplegament i el compliment d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 15 d'octubre de 1985.   
El Conseller d?Agricultura i Pesca,  
LLUIS FONT DE MORA I MONTESINOS